b"\n_START_ARTICLE_\nRogelio P\xc3\xa9rez Vicario\n_START_SECTION_\nBiografia\n_START_PARAGRAPH_\nEra infermer de l'hospital de Lerma, la seva localitat natal, i el 1931 va sol\xc2\xb7licitar a la Sala de govern de l'Audi\xc3\xa8ncia la pla\xc3\xa7a d'executor de la just\xc3\xadcia, vacant a la mort del seu predecessor, el conegut Nicomedes M\xc3\xa9ndez L\xc3\xb3pez. Fou assassinat en 1924 per anarquistes poc despr\xc3\xa9s de l'execuci\xc3\xb3 dels responsables a l'atracament a la Caixa d'Estalvis de Terrassa en l'execuci\xc3\xb3 dels quals tamb\xc3\xa9 va participar Gregorio Mayoral Sendino. Despr\xc3\xa9s de la seva mort, el govern ordena la detenci\xc3\xb3 de tots els comit\xc3\xa8s confederals i anarquistes, i foren clausurats els sindicats i suprimida Solidaritat Obrera. La CNT es vei\xc3\xa9 obligada a refugiar-se a la clandestinitat._NEWLINE_La seva primera execuci\xc3\xb3, el 17 de maig de 1922, va ser la d'Antoni Farr\xc3\xa9 i \xc3\x80ngels Ballester, acusats d'assassinar un empresari a Sabadell. Hi va assistir el pintor i escriptor Jos\xc3\xa9 Guti\xc3\xa9rrez Solana que va descriure la inexperi\xc3\xa8ncia del botx\xc3\xad en no matar els reus de forma polida, i la seva posterior justificaci\xc3\xb3 davant el p\xc3\xbablic. Solana descriu com P\xc3\xa9rez va arribar a afirmar que abans de seguir en aquest ofici preferia demanar almoina pels carrers o morir-se de gana en un rac\xc3\xb3. Despr\xc3\xa9s de l'execuci\xc3\xb3, Rogelio P\xc3\xa9rez va haver de sol\xc2\xb7licitar a l'Audi\xc3\xa8ncia provincial que la policia el proteg\xc3\xads dels seus ve\xc3\xafns._NEWLINE_P\xc3\xa9rez Vicario no va ser mai un home particularment competent. Aquest sabater i ex infermer, home de car\xc3\xa0cter afable, es va ficar a botx\xc3\xad confiant no haver de complir mai amb el seu treball. Les seves execucions van ser sempre molt destraleres. Era proverbial la por i l'escassa enteresa amb qu\xc3\xa8 manejava el garrot. Quant a les reaccions que suscitava el seu ofici entre el ve\xc3\xafnat, cal dir que la seva casa i la seva fam\xc3\xadlia va ser objecte d'atacs furibunds fins que se li va donar protecci\xc3\xb3 policial les vint-i-quatre hores. No fou prou per evitar-ne la mort a mans d'anarquistes, en venjan\xc3\xa7a pels companys executats en l'assalt de Terrassa. Tenia 54 anys d'edat."